Štapićasta ćelija
Štapići ili štapićaste ćelije su fotoreceptorne ćelije u mrežnjači oka koje mogu funkcionirati i bez tako intenzivne svjetlosti koja je potrebna za druge fotoreceptore čula vida - čepiće. Štapići su koncentrirani na vanjskim obodima mrežnjače i služe za periferno viđenje. U prosjeki, u ljudskoj retini ima oko 90 miliona štašićastih ćelija. Mnogo osjetljiviji od čepića, štapići su gotovo u potpunosti odgovorni za noćni vid. Međutim, pošto imaju samo jednu vrstu svjetlosnoosjetljivih pigmenta, a ne tri vrste koje imaju ljudske čepićaste ćelije, štapići imaju malu, ako je uopće i imaju, ulogu u viđenju boja (zbog čega su boje mnogo manje vidljive u mraku).